Materijal za predavanje za tekuću nedjelju iz knjige M. Audin:

Strana 88 – nastavljamo sa tekstom počev od Stepena (ili potencije) tačke u odnosu na krug, ortogonalnost (Power of a point with respect to the circle, orthogonality), do podnaslova Tipovi pramenova (Type of pencils) na strani 94. Ovaj dio teksta sadrži definiciju i osnovna svojstva pojma stepena tačke u odnosu na krug, zatim pojma ortogonalnosti krugova i Tvrđenje 4.12 koje daje određenu vezu između inverzije i ortogonalnosti krugova. Dalje se dokazuje Tvrđenje 4.14 kojim se tvrdi da je slika kruga koji ne sadrži pol inverzije krug koji ne sadrži pol inverzije. U dokazu se koristi pojam stepena tačke u odnosu na krug i odnos inverzija i homotetija. Obratite pažnju da u ovom slučaju slika centra kruga koji se slika inverzijom nije centar kruga koji se dobija kao slika. Nakon toga se uvodi pojam radikalne ose krugova i pojam pramenova krugova i izvodi jednačina pramenova krugova u zavisnosti od međusobnog položaja dva kruga.